b"\n_START_ARTICLE_\nSanta Creu de Canillo\n_START_SECTION_\nHist\xc3\xb2ria\n_START_PARAGRAPH_\nL'esgl\xc3\xa9sia fou constru\xc3\xafda a final del segle XVII i principi del segle XVIII. La primera refer\xc3\xa8ncia documental \xc3\xa9s de l'any 1712. En el retaule barroc figura la data 1739. L'any 2004 va ser objecte d'una restauraci\xc3\xb3._NEWLINE_L'esgl\xc3\xa9sia de la Santa Creu s'aixec\xc3\xa0 en un lloc significatiu, no exempt de simbolisme, a l'extrem del poble, a la intersecci\xc3\xb3 de l'eix del cam\xc3\xad vell de Prats amb l'eix del carrer Major presidit per l'esgl\xc3\xa9sia de Sant Serni de Canillo. _NEWLINE_Origin\xc3\xa0riament, fou un lloc de passatge obligat, era la conflu\xc3\xa8ncia de dos espais ben diferenciats, un espai constitu\xc3\xaft pel poble de Canillo i un segon espai integrat pels prats i els camps de conreu en un context rural. Donava la benvinguda al poble i al mateix temps formalitzava la sortida de Canillo cap als altres nuclis habitats. L'evoluci\xc3\xb3 del nucli urb\xc3\xa0 del poble cap al marge esquerre del riu Valira d'Orient, i la construcci\xc3\xb3 del pont de la Santa Creu, han modificat el paisatge de l'entorn origin\xc3\xa0riament rural, per\xc3\xb2 mant\xc3\xa9 la significaci\xc3\xb3, els valors i el simbolisme hist\xc3\xb2ric. L'esgl\xc3\xa9sia, al marge del cam\xc3\xad ral, constitueix un punt significatiu en la xarxa de camins. \xc3\x89s un lloc de passatge, de preg\xc3\xa0ria, d'aturada i aixopluc.\n_START_SECTION_\nEdifici\n_START_PARAGRAPH_\n\xc3\x89s un edifici de dimensions redu\xc3\xafdes configurat per una planta i absis rectangular amb una \xc3\xbanica coberta a dues aig\xc3\xbces, amb campanar d'espadanya i porxo a la fa\xc3\xa7ana principal. La nau, amb dos contraforts adossats, est\xc3\xa0 orientada en el sentit nord-oest, sud-est i est\xc3\xa0 aixecada amb pedres mitjanes i petites. Ofereix un acabat arrebossat de morter de cal\xc3\xa7 que nom\xc3\xa9s s'ha conservat a la fa\xc3\xa7ana principal i parcialment a la lateral nord-est. Les cobertes de la nau, l'absis i el porxo s\xc3\xb3n de bigues de fusta i estan cobertes amb lloses de pissarra. A la fa\xc3\xa7ana principal, la nord-oest, s'obre la porta de l'esgl\xc3\xa9sia amb un arc de mig punt flanquejada per dues finestres i protegida per un porxo._NEWLINE_El seu interior presenta una nau emblanquinada, un paviment de lloses de pissarra i un absis emmarcat per un arc triomfal realitzat amb pedra tosca. L\xe2\x80\x99absis est\xc3\xa0 presidit un retaule dedicat a, \xc3\xa9s d\xe2\x80\x99un sol pis amb un_NEWLINE_predomini del carrer central, on hi representada la crucifixi\xc3\xb3. La figura de_NEWLINE_Crist \xc3\xa9s exempta, i les de  i Sant Joan Evangelista s\xc3\xb3n en alt relleu. L\xe2\x80\x99escena_NEWLINE_est\xc3\xa0 emmarcada per columnes salom\xc3\xb2niques daurades i decorades amb motius_NEWLINE_vegetals i animals. Hi destaquen les figures del sol i la lluna a banda i banda_NEWLINE_de la creu. Els carrers laterals estan constitu\xc3\xafts per dues taules en alt_NEWLINE_relleu amb escenes de la passi\xc3\xb3: la flagelaci\xc3\xb3 de Crist,  amb espines,_NEWLINE_Jes\xc3\xbas cam\xc3\xad del Calvari i Jes\xc3\xbas a l\xe2\x80\x99hort de les Oliveres. En el front\xc3\xb3 del_NEWLINE_retaule hi ha representat D\xc3\xa9u Pare amb la m\xc3\xa0 dreta en actitud de benedicci\xc3\xb3. Al_NEWLINE_peu de l\xe2\x80\x99escena central figura una inscripci\xc3\xb3 amb la data 1739."